b'\n_START_ARTICLE_\nWorcester\n_START_SECTION_\nZgodovina\n_START_PARAGRAPH_\nObmo\xc4\x8dje Worcestra je poseljeno od neolitika. Okoli 400 pred n. \xc5\xa1t. je bilo osnovano naselje na vzhodni obali reke Severn in obkro\xc5\xbeeno z obrambnim zidom. Zaradi pomembnega polo\xc5\xbeaja na cesti od Glevuma (Gloucester) do Virokoniuma (Wroxeter) so Rimljani v 1. stoletju tukaj zasnovali trdnjavo. Ker so Rimljani premikali meje proti zahodu Worcestra, se je mesto razvilo v industrijsko mesto za proizvodnjo keramike in \xc5\xbeeleza._NEWLINE_Okoli leta 300 je bil rimski Worcester napredno trgovsko in proizvodno sredi\xc5\xa1\xc4\x8de. Do odhoda Rimljanov iz Britanije leta 407 se je zmanj\xc5\xa1al in ni omenjen vse do sredine 7. stoletja, ko je omenjen kot anglosa\xc5\xa1ko naselje Veogornaster._NEWLINE_Postal je sede\xc5\xbe \xc5\xa1kofije, \xc4\x8deprav je bil bli\xc5\xbenji Gloucester veliko ve\xc4\x8dji. To je bilo najbr\xc5\xbe zaradi velike kr\xc5\xa1\xc4\x8danske skupnosti v Worcestru. Med uporom proti kazenskim davkom leta 1041 je bilo mesto precej uni\xc4\x8deno. Med dr\xc5\xbeavljansko vojno med kraljem \xc5\xa0tefanom in Matildo je bilo ve\xc4\x8dkrat napadeno (1139, 1150 in 1151)._NEWLINE_Izdelovanje odej je postala najve\xc4\x8dja industrija v srednjem veku. Mesto je imelo takrat okoli 10.000 prebivalcev._NEWLINE_Pri Worcestru je Oliver Cromwell 3. septembra 1651 porazil rojaliste v bitki pri Worcestru. Karel II. je posku\xc5\xa1al ponovno pridobiti krono, a je bil pora\xc5\xbeen jugozahodno od Worcestra. Po porazu se je Karel vrnil na svoj dom in preoble\xc4\x8den pobegnil v Francijo. Worcester je bil eno od mest, ki so bila zvesta kralju, zato so ga imenovali tudi verno mesto._NEWLINE_Dr. John Wall je leta 1751 ustanovil tovarno za izdelavo porcelana Royal Worcester Porcelain Company (Kraljeva worcestrska porcelanska dru\xc5\xbeba). Tovarna ne dela ve\xc4\x8d, so pa zaposleni \xc5\xa1tevilni dekoraterji, je tudi muzej.\n_START_SECTION_\nIndustrija\n_START_PARAGRAPH_\nV 19. in 20. stoletju je bil Worcester najve\xc4\x8dje sredi\xc5\xa1\xc4\x8de za izdelovanje rokavic. Tudi ta industrija je zelo nazadovala._NEWLINE_Zelo znana je worcestrska omaka.\n_START_SECTION_\nStolnica in samostan\n_START_PARAGRAPH_\nWorcestrska stolnica je anglikanska stolnica. Leta 680 je bila zasnovana prva stolnica, a od nje ni ostalo ni\xc4\x8d. Kripta dana\xc5\xa1nje stolnice je iz 10. stoletja, preostali deli so bili zgrajeni v 12. in 13. stoletju. Stolnica je zgrajena v romanskem in gotskem slogu. V njej je grob angle\xc5\xa1kega kralja Ivana Brez de\xc5\xbeele._NEWLINE_Menihi so bili tu od 7. stoletja, benediktinski samostan pa je iz 10. stoletja. Benediktinci so bili izgnani leta 1540. Nekdanja meni\xc5\xa1ka knji\xc5\xbenica je hranila \xc5\xa1tevilne rokopise, ki so zdaj v raznih drugih knji\xc5\xbenicah (Cambridge, Oxford, London ...)._NEWLINE_Stolnica je bila obnovljena med letoma 1857 in 1874.\n_START_SECTION_\nPobratena mesta\n_START_PARAGRAPH_\nWorcester je pobraten z nem\xc5\xa1kim mestom Kleve, pari\xc5\xa1ko komuno Le V\xc3\xa9sinet in njegovim ve\xc4\x8djim ameri\xc5\xa1kim soimenjakom Worcester, Massachusetts. [58]_NEWLINE_Februarja 2009 je Twinning Association Worcester pri mestnem svetu za\xc4\x8del odlo\xc4\x8danje o zahtevku pobratenja Worcestra s palestinskim mestom Gaza. Svetnik Alan Amos je predstavil predlog, ki je bil sprejet ob prvem branju z ve\xc4\x8dino 35-6, vendar je izvr\xc5\xa1ni odbor mesta Worcester predlog zaradi pomanjkanja sredstev pozneje zavrnil.'